ଲୋକ ପ୍ରତିନିଧିଙ୍କୁ ଅଣଦେଖା\nକେନ୍ଦୁଝର, ୧୨ା୧(ସ୍ବ.ପ୍ର.): ସଦର ବ୍ଲକ ମଇଦାନକେଲ ପଞ୍ଚାୟତରେ ବ୍ୟାପକ ଦୁର୍ନୀତି ହେଉଥିବା ଅଭିଯୋଗ ହୋଇଚି। ଏ ନେଇ ଓ୍ବାର୍ଡ କେତେକ ସଭ୍ୟ ଶୁକ୍ରବାର ଡିଆରଡିଏ ପ୍ରକଳ୍ପ ପ୍ରଶାସକଙ୍କୁ ଲିଖିତ ଅଭିଯୋଗ କରିଛନ୍ତି।\nଲୋକ ପ୍ରତିନିଧିଙ୍କୁ ଅଣଦେଖା\t January 12th, 08:33 AM January 12th, 08:33 AM\nକେନ୍ଦୁଝର, ୧୨ା୧(ସ୍ବ.ପ୍ର.): ସଦର ବ୍ଲକ ମଇଦାନକେଲ ପଞ୍ଚାୟତରେ ବ୍ୟାପକ ଦୁର୍ନୀତି ହେଉଥିବା ଅଭିଯୋଗ ହୋଇଚି। ଏ ନେଇ ଓ୍ବାର୍ଡ କେତେକ ସଭ୍ୟ ଶୁକ୍ରବାର ଡିଆରଡିଏ ପ୍ରକଳ୍ପ ପ୍ରଶାସକଙ୍କୁ ଲିଖିତ ଅଭିଯୋଗ କରିଛନ୍ତି। ପଞ୍ଚାୟତ ସମ୍ପ୍ରସାରଣ ଅଧିକାରୀ ଲୋକ ପ୍ରତିନିଧିଙ୍କୁ ଅଣଦେଖା କରି ବିଭିନ୍ନ ସ୍କିମ ଓ କାମ ବିଷୟରେ ଅବଗତ କରୁ ନ ଥିବା ଅଭିଯୋଗ ହୋଇଛି। ପ୍ରତି ମାସ ବୈଠକ ନ କରି ୩ରୁ ୪ ମାସରେ ଥରେ ବୈଠକ ହେଉଛି। ରିଜଲ୍ୟୁଶନ ବହିରେ କିଛି ଲେଖା ନ ଯାଇ ସଦସ୍ୟଙ୍କୁ ଦସ୍ତଖତ କରିବାକୁ କୁହାଯାଉଛି। ଦସ୍ତଖତ ନ କଲେ ଧମକଚମକ ଦିଆଯାଉଛି। ବିଭିନ୍ନ ସରକାରୀ ଯୋଜନା ଓ ଅନୁଦାନ ସମ୍ପର୍କରେ ସଦସ୍ୟଙ୍କୁ ଅବଗତ କରାଯାଉନି। ସରକାରୀ ଚିଠି ସମ୍ପର୍କରେ ସମସ୍ତଙ୍କୁ ଜଣାଯାଉନି। ପଞ୍ଚାୟତର କେତେକ ମୁଷ୍ଟିମେୟ ଯୁବକଙ୍କ ଜରିଆରେ ସାଧାରଣ ବଣ୍ଟନ ବ୍ୟବସ୍ଥାରେ ସାମଗ୍ରୀ ବଣ୍ଟନ କରାଯାଉଛି। ବଣ୍ଟନ ବ୍ୟବସ୍ଥାରେ ବ୍ୟାପକ ଅନିୟମିତତା ହୋଇଆସୁଛି ବୋଲି ମମତା ମହାପାତ୍ର, ଦୌପଦୀ ମହାନ୍ତ, ମୀନାକ୍ଷୀ ମୁଣ୍ଡା, ପ୍ରତାପ ନାଏକ, ମୁଳା ପାତ୍ର, ମିନାଖି ମହାନ୍ତ, ଗଙ୍ଗାଧର ନାଏକ ପ୍ରମୁଖ ଅଭିଯୋଗ କରିଛନ୍ତି। ଏକ ଅଭିଯୋଗ ପତ୍ରର କପି ସରକାରଙ୍କ ପଞ୍ଚାୟତରାଜ ବିଭାଗକୁ ପ୍ରଦାନ କରାଯାଇଛି।\nପ୍ରକଳ୍ପ ଚୟନ ସମ୍ବନ୍ଧରେ ସୂଚନା ଦିଆଯାଉ ନ ଥିବା ଅଭିଯୋଗ ହୋଇଛି। ପଞ୍ଚାୟତ ଗୃହ ସାଜସଜା କରାଯାଉଥିଲେ ହେଁ କେଉଁ ଫଣ୍ଡରୁ ଖର୍ଚ୍ଚ ହେଉଛି ଏବଂ କେତେ ଖର୍ଚ୍ଚ ହେଉଛି ତାହାର ସୂଚନା ଦିଆଯାଉନି। ଏ ନେଇ ଜବାବ ମାଗିଲେ ଅସଦାଚରଣ କରାଯାଉଥିବା ଅଭିଯୋଗ ହୋଇଛି। ଯୋଗ୍ୟ ବିଧବା ଓ ବୃଦ୍ଧାବୃଦ୍ଧଙ୍କୁ ଭତ୍ତା ମିଳୁନି। ଓ୍ବାର୍ଡମେମ୍ବରଙ୍କୁ ନ ପଚାରି ହିତାଧିକାରୀ ଚିହ୍ନଟ କରାଯାଇଛି। ପକ୍କା ଘର ଓ ପିଏମଏଜିଓ୍ବାଇ ଯୋଜନାରେ ହିତାଧିକାରୀ ଚୟନରେ ଅନିୟମିତତା ହୋଇଥିବା ଅଭିଯୋଗ କରି ତଦନ୍ତ ଦାବି କରିଛନ୍ତି। ଏ ନେଇ ପଞ୍ଚାୟତ ସମ୍ପ୍ରସାରଣ ଅଧିକାରୀ ସଞ୍ଜୟ ମହାନ୍ତଙ୍କୁ ପଚାରିବାରୁ କୌଣସି ଅବହେଳା ବା ଅଣଦେଖା କରାଯାଇନି। ଦୁର୍ନୀତି ହୋଇଥିଲେ ତଦନ୍ତ କରାଯାଉ ବୋଲି ସେ କହିଛନ୍ତି\nଆରମ୍ଭ ହେଲା ଗ୍ରୀଷ୍ମକାଳୀନ ଚିତ୍ରକଳା କର୍ମଶାଳା : ଚିତ୍ରକଳାର ବିଭିନ୍ନ ଦିଗ ଉପରେ ପ୍ରଶିକ୍ଷଣ ନେବେ ଛାତ୍ରୀଛାତ୍ର\nବାଲେଶ୍ୱର ଅଫିସ, ୨୩।୪-ବାଲେଶ୍ୱର ଚାରୁ ଓ କାରୁକଳା ମହାବିଦ୍ୟାଳୟ ଇନ୍ଟାକ୍ ବାଲେଶ୍ୱର ଚ୍ୟାପଟର ଓ ଫକୀରମୋହନ ଆର୍ଟ ଆଣ୍ଡ ମ୍ୟୁଜିକ ସ୍କୁଲ ମିଳିତ ଉଦ୍ୟମରେ କଳାକ୍ଷେତ୍ରଠାରେ ରବିବାର ଗ୍ରୀଷ୍ମକାଳୀନ ଚିତ୍ରକଳା କର୍ମଶାଳା ଉଦ୍ଘାଟିତ ହୋଇଯାଇଛି। ମୁଖ୍ୟଅତିଥି ଭାବେ ଫକୀରମୋହନ ମହାବିଦ୍ୟାଳୟ ବଟାନୀ ବିଭାଗର ଅଧ୍ୟାପକ ପ୍ରଫେସର ରାଜେଶ ରାଉତ ଯୋଗଦେଇ ଚିତ୍ରକଳା ଛାତ୍ରୀଛାତ୍ରମାନଙ୍କର ଏକ ଉତ୍ସାହର ଉର୍ସ ଅଟେ। ବିଭିନ୍ନ ବିଦ୍ୟାଳୟରେ ଚିତ୍ରକଳାର ସମସ୍ତ ଦିଗ ଉପରେ ଶିକ୍ଷା ଦିଆଯାଏନାହିଁ। ଏହାକୁ ନଜରରେ ରଖି ଏହି କର୍ମଶାଳାରେ ସମସ୍ତ ବିଷୟ ଗ୍ଲାସ ପେଣ୍ଟିକା, ମେହେନ୍ଦି, କୋଲାଜ ଚିତ୍ର, ଟେରାକୋଟା, ପଟ୍ଟଚିତ୍ର, ଫୁଲ ତିଆରି, ପେନ୍ଷ୍ଟାଣ୍ଡ, ଆଦିବାସୀ ଚିତ୍ର ଆଦି ଶିକ୍ଷା ଦିଆଯାଉଛି। ଡ. ଦେବାଶିଷ ମିଶ୍ର, ମହେଶ୍ୱର ନାୟକ, ଗୌରୀଶଙ୍କର ନାୟକ, ସୁଧାଂଶୁ ଶେଖର ଯେନା, ଅଧ୍ୟକ୍ଷ ନିକୁଞ୍ଜ ବିହାରି ଦାସ ଯୋଗଦେଇ କର୍ମଶାଳାକୁ ଉଦ୍ଘାଟନ କରିଥିଲେ। ଉକ୍ତ କର୍ମଶାଳା ପ୍ରତିଦିନ ପୂର୍ବାହ୍ନ ୬ଟାରୁ ୮ଟା ପର୍ଯ୍ୟନ୍ତ ଚାଲୁ ରହିବ। ପ୍ରତିବର୍ଷ ଭଳି ବିଭିନ୍ନ ବିଭାଗରେ ଯୋଗଦାନ କରି ଶିକ୍ଷା ଗ୍ରହଣ କରୁଥିବା ଛାତ୍ରୀଛାତ୍ରମାନଙ୍କର ଏକ ପ୍ରତିଯୋଗିତା କରାଯାଇ ୨୮ ତାରିଖରେ ଉଦ୍ଯାପନୀ ଉତ୍ସବରେ ପୁରସ୍କୃତ କରାଯିବ।\nବାଇକ୍କୁ ପିଟିଲା ଡମ୍ପର : ଯୁବକଙ୍କ ପ୍ରାଣଗଲା\nରୂପ୍ସା, ୨୨।୪(ଡି.ଏନ.ଏ.)-ବାଲେଶ୍ୱର ୬୦ନଂ ଜାତୀୟ ରାଜପଥର ରୂପ୍ସା ଓ ହଳଦୀପଦା ମଝିରେ ଥିବା ପେଟ୍ରୋଲ ପମ୍ପ ନିକଟ ଡାଇଭର୍ସନଠାରେ ସୋମବାର ଏକ ମର୍ମନ୍ତୁଦ ସଡ଼କ ଦୁର୍ଘଟଣା ଘଟିଛି।\nକଂଗ୍ରେସର ବାଇକ୍ ଶୋଭାଯାତ୍ରା ଭୋଟ୍ ଭିକ୍ଷା କଲେ ପ୍ରାର୍ଥୀ\nରୂପ୍ସା, ୨୨।୪(ଡି.ଏନ.ଏ.)-ବାଲେଶ୍ୱର ସଦର ବ୍ଲକ ଅନ୍ତର୍ଗତ କସିପଦା, ଆଙ୍କୋ ଓ ରୂପ୍ସା ପଞ୍ଚାୟତରେ ସୋମବାର କଂଗ୍ରେସ ତରଫରୁ ପ୍ରଚାର କରାଯାଇଛି।
